Ladɣa arrac-agi irebbaten ttrebga lɛali, ma d tameṭṭut-nni uɣalen ad tt-ttɛayaren: tameṭṭut itetten arraw-is, dɣa iḥqer-itt wergaz-is, yerra-tt ɣer texxamt waḥd-s, tuɣal daymen la tettru, dɣa yenna-as wergaz-nni: nek ad zewǧeɣ, ur ttɣimiɣ ara ɣer tmeṭṭut itetten arraw-is, yezweǧ, taḥḍer-d tmeɣra ad tt-ixdem s yiḍebbalen, iɛreḍ-d akk medden ad ten-isečč, tameṭṭut-nni teqqim di texxamt-nni tettru waḥd-s, dɣa yusa-d yezrem-nni isufeɣ-tt-id si texxamt-nni, yenna-as: ala tameɣra-agi ur nettili ara, yiwi-d arraw-nni n tmeṭṭut-nni, yenna-as: a-ten-an warrac-agi ur ten-tečči ara, d wigi i d arraw-is, d nek i sen-ixedmen akka ɛlaxaṭer terẓa lɛahud n Rebbi.